Gapestokken på museet ble gitt til museet etter at den ble funnet på kirkeloftet i Aurdal i 1938. Straffemåten var vanlig fra mellomalderen og frem til den ble avskaffet ved lov 17. mai 1845. De som er funnet i Valdres er lagd som en jernklave til å feste rundt halsen, og med en kjetting som festes i en stokk. Den som hadde forbrutt seg ble låst fast og måtte stå til spott og spe en nærmere angitt tid.